Document ID: 31997R0448

KOMISSION ASETUS (EY) N:o 448/97,
annettu 7 päivänä maaliskuuta 1997,
latva-artisokille vahvistetuista kaupan pitoa koskevista vaatimuksista poikkeamisesta tiettyjen Italian alueiden osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon hedelmä- ja vihannesalan yhteisestä markkinajärjestelystä 28 päivänä lokakuuta 1996 annetun neuvoston asetuksen (EY) N:o 2200/96 (1) ja erityisesti sen 3 artiklan 3 kohdan,
sekä katsoo, että
hedelmä- ja vihannesalan yhteisen markkinajärjestelyn asteittaisesta toteuttamisesta annetun asetuksen N:o 23 liitteen I B tiettyjen tuotteiden yhteisten laatuvaatimusten vahvistamisesta 15 päivänä kesäkuuta 1962 annetussa komission asetuksessa N:o 58 (2), sellaisena kuin se on viimeksi muutettuna asetuksella (EY) N:o 920/89 (3), vahvistetaan latva-artisokkien kaupan pitoa koskevat vaatimukset; vaatimuksiin sisältyy tarkat säännökset näiden tuotteiden pakkauksista ja tarjoamismuodosta,
asetuksen (EY) N:o 2200/96 3 artiklan 3 kohdassa säädetään mahdollisuudesta poiketa voimassa olevista vaatimuksista, jos tietyn seudun hedelmiä tai vihanneksia myydään tämän seudun vähittäiskaupassa yleisesti tunnettuun, perinteiseen paikalliseen kulutukseen,
Sisiliassa, Pugliassa, Sardiniassa, Campaniassa, Laziossa ja Toscanassa, tuotettuja latva-artisokkia myydään tuotantoalueella perinteisesti nipuissa siten, että niitä ympäröivät lehdet ja niissä on noin 30 senttimetriä pitkä kanta; Italian viranomaiset ovat pyytäneet komissiota poikkeamaan voimassa olevista vaatimuksista, jotta edellä mainituilla tuotantoalueilla voitaisiin jatkaa tällaista latva-artisokkien tarjoamismuotoa; on syytä sallia tällainen poikkeus, ja
tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
1. Komission asetuksen N:o 58 liitteestä I/6 poiketen Sisiliassa, Pugliassa, Sardiniassa, Campaniassa, Laziossa ja Toscanassa tuotettuja latva-artisokkia voidaan myydä niiden tuotantoalueella vähittäiskaupassa nipuissa siten, että niitä ympäröivät lehdet ja niissä on yli 10 senttimetriä pitkä kanta,
2. tämän poikkeuksen soveltamista varten kussakin pakkauksessa on kuitenkin oltava selkeästi luettavin, lähtemättömin ja ulkopuolelle havaittavin kirjaimin tuottajan nimi ja osoite, tuotantovyöhyke tai kansallinen, alueellinen tai paikallinen nimitys sekä merkintä "Myytäväksi ainoastaan . . . (alue) vähittäiskaupassa".
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 7 päivänä maaliskuuta 1997.

Labels: 3
18
17
15